Ekde kiam mi lernis Esperanton, mi provis ŝanĝi la lingvon de la programaroj sur mia komputilo en Esperanton. Tio ofte ne eblas, sed iam mi trovas bonan programaron kiu subtenas Esperanton. Mi volas kunhavi kun vi la informon pri kiujn programarojn mi trovis. Kaj ĉiu estas kaj libera kaj senpaga.

Mozilla Firefox estas fama retumilo. Verŝajne vi uzis ĝin aŭ eĉ nun uzas ĝin. Ĝi haveblas sur kaj poŝtelefono kaj komputilo. Kaj jes ja, ambaŭ subtenas Esperanton.

Se oni uzas Firefox-on sur poŝtelefono, oni povas ŝanĝi la lingvon en la agordoj (Menuo > Agordoj > Ĝeneraloj > Lingvo > Alklaku Nunan Lingvon). Se oni uzas ĝin sur komputilo, oni povas ŝanĝi la lingvon (Menuo > Elektebloj > Lingvo) aŭ rekte instali la Esperantan version. Kaj ne forgesu ŝanĝi la antaŭfiksitan lingvon de retpaĝoj al Esperanto! Tiu elekto troviĝas sub la elekto pri la programara lingvo.

Ĉiuj haveblaj lingvoj estas elŝuteblaj tie: https://www.mozilla.org/eo/firefox/all/

LibreOffice estas aro de programaroj por krei dosierojn. Ĝi havas tekstoprilaborilon por krei skribaĵojn, tabelkalkulilon por krei kalkultabelojn, prezentilon por krei lumbildojn por prezentoj.

Ĝi similas al Microsoft Office.

Por ŝanĝi la lingvon, oni devas aldoni la lingvon dum la instalado. Bedaŭrinde, la instalilo ne estas havebla en Esperanto. Dum la instalado, se la lingvo de la instalilo estas la angla, alklaku Next kaj tiam elektu Custom anstataŭ Typical. Denove alklaku Next kaj tiam eniru la elektojn sub Additional user interface languages kaj elektu Esperanton kaj ĉiun alian lingvon kiun vi deziras. Alklaku Next kaj elektu ĉiun tipon de dosiero kiun vi deziras ke LibreOffice agi kiel la ĉefa elekto. Alklaku Next kaj alklaku Install.

Oni povas elŝuti LibreOffice-on tie: https://www.libreoffice.org/download/download/?lang=eo

GIMP estas programaro por redakti bildojn. Ĝi estas malsimpla sed tre forta. Oni povas uzi ĝin por redakti ĉion pri ia ajn bildo. Ekzemple, mi uzis ĝin por ŝanĝi la koloron de la hodiaŭa bildo de bluo al verdo kaj tio postulis nur sekundojn per GIMP. Se vi iam redaktas bildojn, ĝi estas bonega programaro.

Ĝi similas al Adobe Photoshop.

Oni povas ŝanĝi la lingvon en la programaro (Redakti > Agordoj > Interfaco > Lingvo) kaj post la ŝanĝo, oni fermas kaj malfermas la programaron. Tiam la lingvo estos ŝanĝita.

Oni povas elŝuti GIMP-on tie: https://www.gimp.org/downloads/